ফৌজিয়া সুলতানা টুম্পার জননী হাসিনা মহিউদ্দিন বলেন, নিজের প্রয়াত মেয়ের সম্পর্কে কোন অনুষ্ঠানে মায়ের কিছু বলা বড়ই কঠিন কাজ। তবু বলতে হয় আমার মেয়েটি বড়ই অভিমানী ছিল, কিন্তু বেশি জেদীও ছিল। বাংলা মিডিয়ামে পড়েও প্রিমিয়ার বিশ্ববিদ্যালয়ে ইংরেজিতে ভর্তি হয়ে তার জেদ পূর্ণ করেছিল। ষষ্ঠ সেমিস্টারে পড়ার সময় আমি মা হিসেবে ইংরেজি সাহিত্যই শুধু নয়, আবৃত্তি-বিতর্ক-অভিনয়সহ সংস্কৃতির সকল শাখায় তার দক্ষতায় মুগ্ধ হয়েছি। তিনি আরো বলেন, প্রিমিয়ার বিশ্ববিদ্যালয়ের শিক্ষার্থীদের মাঝে আমি টুম্পার মুখ খুঁজে পাই। আবার দুঃখও পাই যখন ব্যবসা প্রশাসন ক্যাম্পাসে ঠুনকো কারণে একজন ছাত্র আরেকজনকে খুন করেছে। অথচ দু’জনই আমাদের সন্তান। তিনি আশা করেন এই বিশ্ববিদ্যালয় একদিন কীর্তির চূড়ায় পৌঁছুবে। এ জন্য শিক্ষকদের পাঠদানে মনোযোগী হওয়ার আহবান জানান।